Hlɛnsúvɔ

Hlɛnsúvɔ nyí xɛ̀ví bunɔ ɖé bó bí kàn ɖésú, È nɔ ylɔ́ ɛ ɖɔ tisserin ɖò flanségbè.

Hlɛnsúvɔ wɛ nyí nyikɔ e è nɔ ná xὲ tɛnmɛ tɛnmɛ ɖěɖěe tíìn ɖò alɔkpa vovo mɛ lɛ é.

 Ninɔmɛ tɔn ɖé lɛ 
Ɖò kpaa mɛ ɔ, ahwàn mɛ xὲ wɛ nyí hlɛnsúvɔ lɛ, bó nɔ wà nǔ ɖò kpɔ mɛ ganjí, bó nɔ wà adɔ yětɔn lɛ ɖò akpá akpá. Xɛví ɖé lɛ wɛ bɔ yě nɔ cí kpɛví bo nɔ sù wá jɛ bǎ ɖé mɛ yì santimɛtlu afɔtɔn mɔ. Asú lɛ nɔ ɖó gǎn ɖò nù yětɔn bɔ é nɔ ɖó sinmɛ koklojónɔ, wiwi abǐ yóvózɛnn tɔn, bɔ asì lɛ sín sinmɛ nɔ kɔn sɔ asú lɛ tɔn ǎ. Bɛ yětɔn nɔ xwíɖí ɖò nufέnu tɔn, nɔ syέn, bó nɔ zɔn bɔ yě nɔ sixú ɖù nukún lɛ ganjí kpó nǔvínúví lɛ kpó.

È nɔ lɛ tuùn xὲ énɛ ɔ lɛ gbɔn lě dò adɔ yětɔn lɛ nɔ gbɔn vò gbɔn é wú. Hlɛnnsúvɔ nyí xὲ ɖé bó nɔ nyɔ bɛ tɔn kpó afɔ tɔn lɛ kpó zán ganjí: yě nɔ wà adɔ yětɔn bɔ nǔ nɔ vɔ ɖ’éwu.

 Adɔ yětɔn lɛ 
Ɖó xὲ énɛ ɔ lɛ nɔ kpéwu bó nɔ wà adɔ yětɔn ganjí tɔnn wútu ɔ, è nɔ ylɔ yě ɖɔ hlɛnsúvɔ: adɔ lɛ nɔ cí loboto bɔlù ɖɔhun abǐ globo bo nɔ cí vakpa ɖò akpá ɖé xwé. Nǔnywɛ e yě nɔ sun sín amà ɖaxó ɖaxó lɛ wú lɛ wɛ yě nɔ sɔ dó lɔn na, bo nɔ ɖè alì ná ɖó dò. Ényí è gbějé adɔ yětɔn lɛ kpɔn gannjí ɔ, é nɔ mɔ nǔ jɛ wú ɖɔ gǒ e yě nɔ sìn é có bo nɔ kpu bo nɔ bló yě é nɔ yì donu wěwè mɔ.

Xὲ énɛ ɔ lɛ nɔ kplékpɔ mɛ ɖò adɔ ɖokpɔ ɔ mɛ bɔ è nɔ gbò dè mɛ ná sonu sonu, bɔ adɔ mɔhun sixú kpὲn káká yì tɔnu ɖokpó mɔ. Lě yě nɔ tò nǔ lɛ gbɔn ɖò adɔ yětɔn mɛ gbɔn é nɔ zɔn bɔ zòzò e nɔ tíìn ɖ’é mɛ ɔ sixú gbɔnn vò nú kɔxo tɔn yì 10 °C mɔ. Hlɛnsúvɔ ɖé lɛ nɔ nɔ ɖěvo lɛ kàn nu, amɔ hwɛhwɛ ɔ kplékpɔmɛ jέn yě nɔ nɔ.